
Për një ndryshim në vendimin nr.675, datë 20.12.2002 të Këshillit të Ministrave “Për përdorimin e fondeve buxhetore, të planifikuara për mallrat, shërbimet dhe ndërtimet”

Në mbështetje të nenit 100 të Kushtetutës dhe të nenit 5 të ligjit nr.7971, datë 26.7.1995 “Për prokurimin publik”, me ndryshimet përkatëse, me propozimin e Ministrit të Shtetit pranë Kryeministrit, Këshilli i Ministrave

V E N D O S i:

Në vendimin nr.675, datë 20.12.2002 të Këshillit të Ministrave, pas pikës 6.1 shtohet pika 6.1/1, me  këtë përmbajtje:
“6.1/1. Pika 6.1 nuk zbatohet për prokurimin e mallrave që prishen, si fruta-zarzavate të freskëta ose artikuj të tjerë të ngjashëm, të përfshirë në listën që do të hartojë Agjencia e Prokurimit Publik.”.

Ky vendim hyn në fuqi pas botimit në Fletoren Zyrtare.

